Държавен вестник, бр. 10, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  10
· в рамките на бюджетната процедура за 
съответната година планира средствата за 
помощта за включване в държавния бюджет 
и в средносрочната бюджетна прогноза.
Община
Кметът на общината отговаря за цялостното 
техническо и финансово администриране на 
Програмата на своята територия. 
Общината: 
· приема заявления от сдруженията на собстве-
ниците, като кметът на общината сключва 
договор със съответните сдружения по пре-
доставянето на финансирането и помощта;
· кметът на общината договоря и разплаща 
всички дейности по обновяването;
· кметът на общината сключва договори за 
целево финансиране с ББР и областния 
управител.
В допълнение общините:
· водят публичен регистър на сдруженията 
на собствениците: кметът на общината или 
оправомощено от него длъжностно лице 
проверява (съгласно чл. 46, ал. 2 ЗУЕС) 
дали са спазени изискванията на ЗУЕС при 
вписване на сдружението, издават удосто-
верение за регистрация (съгласно чл. 46а 
ЗУЕС) на сдружението;
· издават разрешения за строеж; 
· в случаите на собственост на жилища в сгра-
ди, където СС инициират кандидатстване, 
общините участват в общото събрание на 
СС и неговите решения чрез упълномощен 
представител;
· провеждат информационни/разяснителни 
кампании – провеждане на срещи с домо-
управители, разпространение на информа-
ционни материали на подходящи публични 
места и в жилищните квартали и др.; 
· упражняват инвеститорски контрол.
Областни управители
Областният управител:
· в качеството си на представител на държавата 
подписва договор за целево финансиране с 
кмета на общината и ББР; 
· наблюдава процеса по обновяването на 
жилищните сгради на своята територия в 
изпълнение на договора за целево финан-
сиране.
Сдружения на собствениците – създадени по 
реда на чл. 25, ал. 1 ЗУЕС. За целите на Про-
грамата не са допустими сдружения, създадени 
с цел и осъществяващи друга дейност, в т.ч и 
по чл. 25, ал. 2 ЗУЕС, включително стопански 
дейности, като например: отдаване под наем на 
общи части.
· подават заявления за интерес и финансова 
помощ в общината;
· осъществяват контрол върху изпълнението 
на обновяването за енергийна ефективност 
в съответната жилищна сграда чрез упъл-
номощено техническо лице;
· сключват договор с кмета на съответната 
община.
Външни изпълнители – избират се от общи-
ните по реда и условията на открита процедура 
по ЗОП.
Избраните изпълнители следва да покрият 
следните дейности:
· изготвяне на обследвания за установяване 
на техническите характеристики, свързани 
с изискванията по чл. 169 ал. 1, т. 1 – 5 и 
ал. 2 ЗУТ;
· изготвяне на обследване за енергийна ефек-
тивност и предписване на необходимите 
ЕСМ в съответствие с нормативните изис-
квания за енергийна ефективност по реда 
на ЗЕЕ и наредбите за неговото прилагане;
· изготвяне на работни проекти и осъщест-
вяване на авторски надзор;
· изпълнение на строително-монтажни работи;
· оценка за съответствие на инвестиционни-
те проекти и упражняване на строителен 
надзор;
· инвеститорски контрол.
8. Допустими дейности
Допустимите дейности за финансиране са:
· дейности по конструктивно възстановяване/
усилване/основен ремонт в зависимост от 
повредите, настъпили по време на експлоата-
цията на многофамилните жилищни сгради, 
които са предписани като задължителни за 
сградата в техническото обследване;
· обновяване на общите части на многофа-
милните жилищни сгради (покрив, фасада, 
стълбищна клетка и др.);
· изпълнение на мерки за енергийна ефек-
тивност, които са предписани като задъл-
жителни за сградата в обследването за 
енергийна ефективност: 
ü По външните сградни ограждащи елементи:
ο подмяна на дограма (прозорци, врати, 
витрини и др.);
ο топлинно изолиране на външните ограж-
дащи елементи (външни стени, покриви, 
подове и др.).
ü По системите за поддържане на микро-
климата: 
ο основен ремонт, модернизация или под-
мяна на локални източници на топлина/
котелни стопанства или прилежащите им 
съоръжения, собственост на ССО, включи-
телно смяна на горивната база, при доказан 
енергоспестяващ и екологичен ефект;
ο изграждане системи за оползотворяване 
на енергията от възобновяеми източници 
за енергийните потребности на сградата;
ο ремонт или подмяна на амортизирани 
общи части на системите за отопление, 
охлаждане и вентилация на сградата за по-
вишаване на енергийната им ефективност;
ο реконструкция на вертикална система за 
отопление в хоризонтална с осигуряване 
на индивидуално отчитане на разход на 
топлина за всеки ССО в сградата;
ο ремонт или подмяна на електрическата 
инсталация в общите части на сградата и 
изпълнение на енергоспестяващо осветле-
ние в общите части;
ο инсталиране на система за автоматично 
централизирано управление на топлопода-
ването при локални източници, собстве-
ност на ССО;